Source: http://blog.eisionline.org/2012/09/10/ako-je-to-so-slobodou-protestovania-onlin/
Timestamp: 2020-08-09 19:28:55+00:00

Document:
Ako je to vlastne so slobodou protestovania na internete? « MicroBlog Priateľov EISi
Martin Husovec 7:56 am dňa September 10, 2012	Odpovedať
Značky: Anonymous, freedom of assembly, Martin Husovec ( 119 )
Ako je to vlastne so slobodou protestovania na internete?
Živé.sk informuje, že aktivisti z hnutia Anonymous v nedeľu poobede znefunkčnili internetovú stránku Generálnej prokuratúry SR (GP SR). Dôvodom na útok bola podpora protestu „proti vývoju v kauze Gorila“, ktorý sa uskutočnil na námestí SNP v ten istý deň. Akcia ľudí, ktorí prišli na námestie SNP je bezpochýb chránená slobodou zhromažďovania. Ako je to však s akciou hnutia Anonymous v kyberpriestore?
O akciách Anonymous špekuloval nedávno aj Jan Schermer z Lupy.cz, kde uvádza:
“Bez ohledu na to, zda legislativa stihla, nebo snad někdy stihne, dohnat technologický pokrok, nejedná se o nic jiného než o právo na shromažďování pře­nesené do kyberprostoru. Zatímco odboráři blokují magistrálu, geeci blokují webovou stránku. Zatímco po CzechTeku jsme se scházeli před ministerstvem, geeci se schází na IRC. Zatímco při blokaci Temelína se aktivisté poutají k bráně a odbory hnijí na magistrále, geeci provoz žádného podniku neomezují. Způ­sobená škoda? V porovnání s náklady na zajištění pořádku na demonstraci – prakticky žádná. “
Nedávno sa o tejto otázke spustila debata i v nemeckom Parlamente, keď polícia zatkla niekoľko účastníkov Anonymous akcie na stránky tamojšieho kolektívneho správcu GEMA. V postoji vlády sa uvádza:
A teda jej odpoveď znela, že článok 8 nemeckej Ústavy vyžaduje údajne súčasnú telesnú prítomnosť viacerých osôb na jednom mieste aby sa mohlo jednať o protest. S čím nemožno súhlasiť.
Je zrejmé, že naša spoločnosť musí chrániť aj protest v kyberpriestore. Inak vlastne tvrdíme, že kyberpriestor síce chceme všeliako regulovať, no nechceme jeho užívateľom poskytnúť slobody z nášho fyzického sveta. Otázka teda podľa môjho názoru nestojí tak či je možné v kyberpriestore vôbec protestovať, ale skôr či je možné ešte považovať DDoS útoky za súčasť práva pokojne sa zhromažďovať. Pozrime sa na našu Ústavu:
Prvý odstavec uvádza samotné právo. Druhý odstavec odkazuje len na zákon, ktorý ho bližšie špecifikuje. Zákon spomínaný v odstavci 2 je zákon č. 84/1990 Zb. o zhromažďovacom práve. Podľa zákona sa zhromaždenia síce nepovoľujú ale musia sa aspoň vopred nahlásiť. Je samozrejmé, že naša podústavná úprava zhromažďovacieho práva pamätá predovšetkým na fyzické protesty a nie online protesty. Niektoré ustanovenia sú teda zjavne neaplikovateľné na protest v kyberpriestore (§ 4 ods. 2, § 7 ods. 3 a pod.). Náš zákon nedefinuje (a dobre robí) pojem zhromaždenie.
Je zaujímavé poznamenať, že v Nemecku sa pokúsil zvolávateľ zhromaždenia Jan Hoffman ohlásiť takýto protest emailom príslušnému úradu v meste Kolín. Ten mu však odpovedal, že k online protestom nie je prislúšný a odkázal ho radšej na právnu pomoc.
geht von einer physischen Versammlung im öffentlichen Raum (Straße, Grünanlage, Versammlungshalle etc.) aus. Eine virtuelle Demonstration ist daher m.E. nicht vorgesehen. Bevor man daher das macht, was Sie beabsichtigen, sollte man sich die nötige Rechtsberatung einholen, inwieweit eine ‘virtuelle Demonstration’ nicht andere Rechtsnormen verletzt.
Podobne by zrejme radšej postupovala aj slovenská obec, ktorej by bol podľa § 5 zákona o zhromažďovacom práve doručený takýto dokument.
Treba povedať, že žiadne ustanovenie nášho zákona výslovne nevylučuje online protest. Keby to však aj robilo, stále sa možno dovolať slobody zhromažďovania nad jeho rámec podľa č. 28 Ústavy. K zamysleniu pri anológií s blokádou budovy bude ale otázka miesta. Zhromaždenia podľa nášho zákona sa konajú predovšetkým na verejných priestranstách. Ak sa má zhromaždenie konať pod šírym nebom mimo verejných priestranstiev (definované § 18), je zvolávateľ povinný k oznámeniu priložiť súhlas toho, kto je vlastníkom, prípadne užívateľom pozemku (§ 5 ods. 3). Zmysel je jasný, ani sloboda zhromažďovania nemôže ospravedlňovať poškodzovanie cudzieho majetku.
Otázkou teda je či nie je rozdiel v tom keď je terčom protestu webstránka orgánu verejnej moci, ako napr. Generálna prokuratúra SR, a keď je terčom iný subjekt, napr. webstránka SOZA alebo podnikateľa. Ak by sme sa vráli k analógií s fyzickým svetom, je ďaľšia otázka či protestujúci stoja pred budovou alebo vstúpili už na pozemok. Ak ide o koordinované mnohopočetné navštívenie webstránky, ktoré zapríčiní jej kolaps, mám za to, že protestujúci stále stoja pred budovou. Ak však protestujúci zmenia text webstránky ako tomu bolo v prípade prezidentskej kandidátky Zuzany Martinákovej, myslím si, že už pred tou pomyselnou budovou nestoja (ak ich je viac samozrejme). Dokonca podľa obsahu vloženého textu možno zvážiť či ešte ide o pokojné (t.j. slušné a nenásliné) zhromaždenie.
Ak by slovenská obec prijala oznámenie o konaní online protestu, v čom jej zákon nebráni (otázkou je, ktorá obec by bola príslušná), mohla by ho samozrejme následne vo výnimočných prípadoch zakázať. Zákon stanovuje, že:
Vziká teda otázka čo je pri takom online proteste ešte slušné a čo už nie, čo je ešte násilie a čo už nie. Je súčasné navštívenie webstránky tisícom ľudí násilie alebo neslušnosť? Bude to možno znieť komicky, ale záleží od spôsobu. Je totiž dosť možné, že technický spôsob vykonania bude skôr pripomínať násilie ako pokojný protest. A to je kľúčové. Zákon nebude a ani nesmie v svetle čl. 28 Ústavy brániť tomu aby sa ľudia pokojne zhromažďovali a protestovali na internete. Čo je však pokojný protest?
Ako zístíme čo je ešte sloboda zhromažďovanie a čo už porušovanie napr. trestnoprávnych noriem? Bohužiaľ to zistíme až po vznesení prvých obvinení a uložení prvých pokút podľa § 14 a § 14a zákona o zhromažďovacom práve. Bolo by zaujímavé vidieť kedy zvolávateľ prvého online protestu dostane podľa § 14 ods. 1 zákona pokutu za jeho usporiadanie bez splnenia oznamovacej povinnosti.
Záverom. Ak pôjde o DDoS útok kedy počítač jedného užívateľa simuluje správanie tisícov ľudí pôjde kvalitatívne o odlišnú situáciu ako keď občania na základe koordinovaného konania preťažia webstránku a tým ju rovnako dočasne odstavia.
← Nemecko: žaloba voči Google za jeho našepkávanie vo vyhľadávaní
Autentická elektronická Zbierka zákonov →

References: § 7
 § 5
 § 18
 čl. 28
 § 14
 § 14
 § 14